Baguio City -- Simmuko idi kalman kadagiti otoridad ti maysa a kameng ti rebelde a grupo nga agraraira iti Rehiyon Cordillera.
Nabigbig daytoy a ni Rommel Beyao, agtgawen iti tallopulo ket uppat, awanan asawa, tubo ti Barangay Mabaca, Balbalan, Kalinga.
Sigun kenni Northern Luzon Command 1st Civil Relations Group Commander Major Emmanuel Garcia,simmuko ni Beyao idiay Sitio Liglig, Brgy, Gawaan Balbalan, Kalinga kadagiti kameng ti 17th Infantry Batallion , Kalinga PPO, 503rd Brigade ken dadduma a PNP Units
Naamuan a ni Beyao ket maysa a kameng ti Squad Tres ti Abraham Bannawagan Front nga idadauluan ni Rudy Daguitan @ Pinpin nga agraraaira iti nadumaduma a paset ti nasao a probinsia.
Sigun iti rebelde, simmuko daytoy gapu iti sobra a kinarigat ti panagbiag a mapaspasaranda iti kabambantayan, ken nabannogen a makirinrinnupak kadagiti militar.
Iti agdama ket nakabalud ni Beyao idiay Balanban Municipal Police Station para iti umno a disposision.
ilo_Latn ilo_Latn ilo_Latn ilo_Latn ilo_Latn ilo_Latn